Kieran

Maskiran Jakiran atau lebih dikenali sebagai Kieran (lahir 24 April 1975) merupakan seorang penyampai radio dan pengacara lelaki Malaysia, terkenal sebagai penyampai radio Era, Hot FM, Sinar dan Kool FM.Zul Husni Abdul Hamid (21 Disember 2014). Bukan kerana tawaran lumayan Berita Harian. Diperoleh pada 22 September 2015. Selain itu, beliau juga terkenal sebagai pengacara rancangan Roda Impian.

Biografi
Kieran dilahirkan dan dibesarkan di Kuala Lumpur kepada pasangan Jakiran Jachomah Ali dan Kamariah Akbar.Amirah Amaly Syafaat (15 Mac 2015). Kieran berdikari sejak kecil Utusan Malaysia. Diperoleh pada 22 September 2015. Ibu bapanya bercerai ketika Kieran berusia 6 bulan. Beliau mendapat pendidikan awalnya di Sekolah Kebangsaan Batu Belah, Klang, Selangor. Seterusnya meneruskan pendidikan menengahnya di Maktab Rendah Sains Mara (MRSM) di Kuantan, Pahang. Kieran kemudiannya menuntut di MRSM Kertih, Terengganu ketika di tingkatan tiga dan MRSM Muar, Johor dari tingkatan empat hingga lima. Selepas tamat menduduki peperiksaan Sijil Pelajaran Malaysia (SPM) pada 1992, Kieran mendapat tawaran daripada Majlis Amanah Rakyat (Mara) untuk menyambung pelajaran dalam bidang undang-undang di luar negara.

Bagaimanapun, beliau terpaksa menolak tawaran tersebut atas sebab-sebab tertentu. Keadaan itu menyebabkan permohonan untuk menyambung pelajaran di universiti awam tempatan dipandang sepi. Kieran kemudiannya memohon untuk melanjutkan pelajaran dalam bidang akauntan di Institut Profesional Baitulmal di Kuala Lumpur. Permohonan itu berjaya dan Kieran menamatkan pengajian di institut itu tiga tahun kemudian.

Berbekalkan kelulusan sedia ada, Kieran memohon untuk bekerja di Rating Agency Malaysia Berhad (yang kini dikenali sebagai RAM Holdings Berhad). Pada waktu itu, jawatan yang dipohon adalah pegawai perhubungan awam (PRO). Bagaimanapun, beliau mengambil keputusan untuk berhenti kerja kerana merasakan jiwanya tidak begitu serasi di pejabat.

Kieran berkhidmat sebagai penyampai radio Era FM dan mengendalikan segmen Pagi Di Era bersama Khairil Rashid selama empat tahun. Pada 2008, beliau berpindah ke stesen radio Hot FM dan mengendalikan beberapa segmen termasuk Hot FM AM Pagi Krew dan Hot FM Jam. Selepas lapan tahun berkhidmat di Hot FM, Kieran mengambil keputusan berhenti pada 12 Disember 2014 kerana merasakan dirinya "sudah tidak sesuai lagi" di Hot FM.Abie Abdullah (4 Februari 2015). Kieran: "Saya dah tak sesuai di Hot FM Harian Metro. Dicapai pada 22 September 2015.

Kieran paling dikenali menerusi gandingannya bersama Fouziah Gous dalam rancangan Roda Impian yang pernah bersiaran di TV3 pada 2009.Kieran dan Fouziah Gous hos baru Roda Impian Sensasi Selebriti (30 Januari 2009). Dicapai pada 22 September 2015.

Beliau juga diberi kepercayaan sebagai pengulas Sukan Asia 2014 di Incheon, Korea pada pertengahan September 2014. Selain itu, beliau juga mengusahakan produk makanan sejuk beku, Kieran’s Food Products.

Pada Januari 2015, beliau berkhidmat sebagai penyampai radio Sinar FM.Kemalia Othman (13 Januari 2015). Kieran sertai Sinar FM bermula Sabtu ini mStar Online. Dicapai pada 22 September 2015.

Kehidupan peribadi
Kieran berkahwin dengan Yang Azliyang Mohd Yunos pada Jun 2008 dan dikurniakan dua anak lelaki—Muhammad Adam (lahir 2009) dan Muhammad Iman (lahir 2011). Bagaimanapun, pasangan ini bercerai pada November 2012.Kemalia Othman (15 Januari 2015). Menduda tiga tahun jadi bukti Kieran bukan "mata keranjang" mStar Online. Dicapai pada 22 September 2015.

Kontroversi
Kieran pernah mencetuskan satu kontroversi di mana beliau memanggil pendengar "sakai" hingga mengundang rasa kurang senang pendengar. Bagaimanapun, Sinar FM bagi pihak beliau, memohon maaf atas insiden tersebut.Kieran panggil pendengar "sakai", Sinar FM minta maaf MyNewsHub (17 Mac 2015). Dicapai pada 22 September 2015.
Filemografi
Televisyen
 Tahun Tajuk Peranan Saluran TV Catatan 2015 Betul ke Bohong? (Musim 7) Artis Jemputan Astro Warna Episod 5 2023 Turun Padang Dirinya sendiri  TV1 bersama Ezzrin Loy

Radiografi

Radio
 Tahun  Tajuk Stesen  2003 – Disember 2004 Pilihanmu di EraEra Disember 2004 – 24 Oktober 2008 Pagi Di Era 3 November 2008 – 12 Disember 2014 Hot FM AM Pagi Krew & Hot FM Jam Hot FM 17 Januari – 15 Mac 2015 Petang Sinar  Sinar 25 Jun – 29 Oktober 2025 Kieren on Kool 101  Kool 101 3 November 2025 – kini PM Kool  Kool FM

Rujukan

Pautan luar




Kategori:Kelahiran 1975
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kuala Lumpur
Kategori:Penyampai radio Malaysia
Kategori:Pengacara televisyen Malaysia